[{"text_idx": "#000000", "text": "Mae gw\u0302yl FOCUS Wales yn Wrecsam wedi cael eu henwebu ar gyfer dau gategori yng ngwobrau\u2019r \u2018UK Festival Awards 2022\u2019."}, {"text_idx": "#000001", "text": "Sefydlwyd yr w\u0302yl yn 2010 gyda\u2019r bwriad o arddangos y talent cerddorol Cymreig diweddaraf ac ers hynny mae wedi mynd o nerth i nerth gan sefydlu ei hun fel un o uchafbwyntiau\u2019r calendr diwydiant cerddoriaeth yng Nghymru."}, {"text_idx": "#000002", "text": "Dychwelodd yr w\u0302yl i\u2019w slot arferol ar ddechrau mis Mai eleni\u2019n dilyn dwy flynedd o orfod addasu oherwydd y pandemig, ac roedd croeso mawr i hynny."}, {"text_idx": "#000003", "text": "Fel arwydd pellach o lwyddiant y digwyddiad mae wedi cyrraedd rhestr dau gategori yng Ngwobrau Gwyliau\u2019r DU 2022 sef yr \u2018W\u0302yl Metropolitan Orau\u2019 a\u2019r \u2018W\u0302yl Fach Orau\u2019 (ar gyfer gwyliau gyda llai na 10,000 o gynulleidfa bob dydd."}, {"text_idx": "#000004", "text": "Mae modd i\u2019r cyhoedd bleidleisio dros y rhestrau byr ym mhob categori nes 29 Hydref, gyda\u2019r rhestrau byr yn cael eu cyhoeddi ar 1 Tachwedd. Bydd yr enillwyr yn cael eu datgelu mewn seremoni ym Manceinion ar 6 Rhagfyr."}]